สวัสดีค่ะ รบกวนสอบถามคุณหน่อยค่ะ พอดีเป็นตุ่มใส ๆ เล็ก ตรงเส้นที่อยู่ใต้ลิ้น 2 เส้นค่ะ ทั้งข้างซ้ายและขวา มีอาการเจ็บๆ ระบม และเส้นใต้ลิ้น 2 เส้นนั้นสีแดง ๆ ค่ะ ที่เห็นชัด ๆ และมีอาการเจ็บประมาณ 3 ตุ่ม ที่เหลือเป็นตุ่มเล็ก ๆ ไม่ค่อยเจ็บ เป็นมาประมาณ 10 วันแล้วค่ะ 7 วันแรกยังไม่ค่อยเห็นตุ่มชัด มีแต่อาการเจ็บ ๆ ลิ้น เพิ่งมาเห็นชัดเมื่อ 3 วันที่แล้วค่ะ ตอนนี้ยังไม่สะดวกไปพบแพทย์ค่ะ อยู่พื้นที่ห่างไกล รบกวนช่วยวิเคราะห์โรคให้หน่อยนะคะ (เป็นผู้หญิงค่ะ อายุ 29 ปี)
สวัสดีค่ะ การมีจุดหรือ ปุ่มบริเวณปลายลิ้น อาจมีสาเหตุจาก-ตุ่มร้อนใน มักมีอาการเจ็บปวด มีตุ่มหนองร่วมด้วย-ลิ้นอักเสบ อาจเกิดจากการขาดวิตามินบางชนิดเช่นวิตามินบี-บาดแผลจากการบาดเจ็บ เช่นกัดลิ้น-ต่อมน้ำลายบริเวณใต้ลิ้นมีการฉีกขาดหรือมีถุงน้ำเกิดขึ้น-เนื้องอกภายในช่องปากหรือบริเวณลิ้นหากตุ่มดังกล่าวเจ็บร่วมด้วย อาจจะนึกถึงตุ่มร้อนในมากที่สุดสัญญาณอันตรายที่อาจบอกว่าเป็นมะเร็งในช่องปากหรือที่ลิ้นเช่น มีฝ้าสีขาวหรือสีแดงบนลิ้นที่ไม่หายไป เจ็บคอเรื้อรัง ปากชา เจ็บเมื่อกลืนอาหาร เลือดออกที่ลิ้นโดยไม่ทราบสาเหตุ เกิดก้อนที่ลิ้นขึ้นมาอย่างชัดเจน หากมีอาการดังกล่าวควรรีบไปพบแพทย์แนะนำใช้ยาสเตียรอยด์ทาบางๆเฉพาะที่ได้ จะเป็นสเตียรอยด์ชนิดที่ใช้กับแผลในปากโดยตรง สามารถปรึกษาแพทย์หรือเภสัชกรใกล้บ้านได้ หากปวดมากรับประทานยาแก้ปวด ดื่มน้ำมากๆ พักผ่อน รับประทานอาหารอ่อนๆ ไม่ไปแกะตุ่มในปากหรือที่ลิ้น ไม่เอาฟันไปกัด